open-index/open-wikipedia-markdown huggingface dataset:
Ilmari Välikangas

**Ilmari Välikangas**, vuoteen 1906 saakka Buddén (5. joulukuuta 1884 Tampere – 2. heinäkuuta 1959 Helsinki), oli suomalainen hydrobiologi ja lintutieteilijä, museomies ja Helsingin yliopiston eläintieteen professori.

Ilmari Välikangas pääsi ylioppilaaksi Savonlinnan reaalilyseosta 1902. Hän valmistui Helsingin yliopistosta filosofian kandidaatiksi 1911, filosofian maisteriksi 1912, filosofian lisensiaatiksi 1926 ja filosofian tohtoriksi 1927. Hän teki opintomatkoja useihin Keski- ja Pohjois-Euroopan maihin.

Välikangas oli vuodesta 1907 opettajana aluksi maaseudulla ja vuodesta 1912 Helsingissä. Opetustoimensa ohella Välikangas toimi muun muassa Tietosanakirjan toisena toimitussihteerinä 1912-1919. Hän tuli Helsingin yliopiston eläintieteellisen museon kustokseksi 1927 toimittuaan sitä ennen useita vuosia laitoksen v.t. kustoksena. Samana vuonna hänet nimitettiin myös Helsingin yliopiston eläintieteen dosentiksi.

Välikangas oli vesieliöstön tuntija, joka teki väitöskirjansa vuonna 1926 Helsingin merialueen planktonista. Välikangas työskenteli Helsingin yliopiston Eläinmuseon kustoksena (museonhoitajana) 1919–1938 ja vuosina 1938–1954 eläintieteen professorina.

Välikankaan lintutieteellisen tutkimuksen pääkohde oli lintujen muuttoreittien selvittäminen rengastuslöytöjen avulla. Merkittävimmät lintutieteelliset julkaisut olivat pikkukajavien Suomeen ajautumista vuonna 1929 käsitellyt kirjoitus, Suursaaren linnuston laaja tutkimus sekä siihen liittyen idänuunilinnun leviämishistorian selvitys.

Sisällissodan aikana 1918 Välikangas osallistui suojeluskuntalaisena Helsingin valtaukseen. Välikangas oli perustamassa Suomen Lintutieteellistä Yhdistystä vuonna 1924 ja toimi yhdistyksen puheenjohtajana 1935–1948. Hän toimi Vanamo-seuran sekä kansainvälisen limnologian varapuheenjohtajana ja oli Suomalaisen Tiedeakatemian jäsen. Uransa alussa hän teki merkittävän työn tietosanakirjan toimittajana, ja lopussa toimi Ylioppilastutkintolautakunnan jäsenenä ja puheenjohtajana.

Ilmari Välikankaan vanhemmat olivat kouluneuvos Emil Johannes Buddén ja Johanna Augusta Granit. Hänen veljiään olivat suurlähettiläs Eino Wälikangas ja arkkitehti Martti Välikangas. Välikangas oli naimisissa 1913-1954 filosofian maisteri, odontologian lisensiaatti Dagmar Ingrid Sofia Toivosen (k. 1954) kanssa ja vuodesta 1955 vakuutusvirkailija Anna-Liisa Kairion kanssa. Hänen poikansa oli Helsingin apulaiskaupunginjohtaja Aarne I. Välikangas.

## Teoksia
*Välikangas, I. (1926) Planktologische Untersuchungen im Hafengebiet von Helsingfors I : über das Plankton insbesondere das Netz-Zooplankton des Sommerhalbjahres. 298+6 s.
*Välikangas, I. (1933) Über die Biologie der Ostsee als Brackwassergebiet. Stuttgart
*Välikangas, I. Qualitative und quantitative Untersuchungen über die Vogelfauna der isolierten Insel Suursaari (Hogland) im Finnischen Meerbusen.
## Lähteet

* *Professori Ilmari Välikangas 70-vuotias*. Ornis Fennica 31., 1954.
* http://www.kansallisbiografia.fi/kb/artikkeli/7185/
Opiskelijakulttuurimuseo

**Opiskelijakulttuurimuseo** (aiemmin **Polyteekkarimuseo**) on Suomen vanhin opiskelijoiden kulttuurihistoriaa esittelevä museo. Museo esittelee kolmen Aalto-yliopiston alan – tekniikan, kauppatieteiden ja taiteen – opiskelijakulttuureja ja niiden historiaa. Museota ylläpitää Aalto-yliopiston ylioppilaskunta, jonka taidekokoelmaa näyttelyissä myös esitellään.

Museosta vastaa ylioppilaskunnan arkistonhoitaja museonjohtajana ja museon intendentti sekä hänen johtamansa museojaosto. Opiskelijakulttuurimuseo on Unescon alaisen Kansainvälisen museoneuvoston jäsen.

## Historia
Polyteekkarimuseo aloitti toimintansa vuonna 1958 Helsingissä Vanhalla Polilla osoitteessa Lönnrotinkatu 29, josta se siirtyi Otaniemeen 1990-luvun alussa. Vuoden 2018 lopussa museo sulkeutui remontin takia, mutta avasi ovensa jälleen syksyllä 2021. Samalla museon nimi muuttui Opiskelijakulttuurimuseoksi, ja se alkoi esitellä teekkarikulttuurin lisäksi myös kauppatieteiden ja taiteen opiskelijakulttuureja. Uudistuksen tavoitteena oli luoda yhteenkuuluvuuden tunnetta yliopiston sisällä. Hanketta myös vastustettiin, mutta AYY vakuutti, että uudistus ei ole keneltäkään pois.

## Lähteet
Naisten jalkapallon maailmanranking

**Naisten FIFA-ranking** on FIFA:n luoma pistejärjestelmä naisten jalkapallomaajoukkueille. Rankingiin vaikuttaa neljän viime vuoden aikana pelatut pelit (painotettuna 100% - 50% - 30 % - 20%). Jotta ranking lasketaan, on joukkueen pelattava vuodessa vähintään viisi peliä.

## 50 parhaiten sijoittunutta maata
Tilanne 17. kesäkuuta 2022.

## Katso myös
* 
* Jalkapallon maailmanranking

## Lähteet
Carrefour (Haiti)

**Carrefour **() on Haitin toiseksi suurin kaupunki, jossa on vajaat puoli miljoonaa asukasta. Se kuuluu Haitin pääkaupungin Port-au-Princen yli kahden miljoonan asukkaan metropolialueeseen. Kaupunki sijaitsee vain noin 10 kilometrin päässä pääkaupungin keskustasta länteen.

Carrefour on köyhää ja slummiutunutta esikaupunkialuetta, jossa perheet elävät usein vain yhden dollarin päivittäisellä tulotasolla. Kaupunki on kasvanut viime vuosikymmenten aikana nopeasti väen muuttaessa maaseudulta pääkaupunkialueelle, vaikka muuttajille ei ole ollut tiedossa työ- tai koulutuspaikkaa tai edes asuntoa. Monet naiset hankkivat elantoaan esimerkiksi kalaa ja hedelmiä myyvinä katukauppiaina, ja myös lapsien työskentely on yleistä. Vain harvoilla on varaa koulunkäyntiin. Vanhempien miesten joukossa on vielä runsaasti kalastajia, jotka pyydystävät saaliinsa saastuneelta pääkaupungin edustan merialueelta kaduille kaupattavaksi.

Puhtaan käyttöveden heikko saatavuus on kaupungin suurimpia ongelmia. Nuoriso on jengiytynyttä ja väkivaltaisuudet ovat yleisiä. Köyhyyden ja koulutusmahdollisuuksien puutteen vuoksi monet nuoret ajautuvat rikollisuuden ja prostituution pariin. Pahamaineisella *Feuillesin* slummialueella tapahtui vuonna 1999 Haitin poliisin tekemä yhdentoista nuoren miehen väkivaltainen teloitusmurha, joka sai kansainvälistä huomiota.

Vuoden 2010 tammikuussa sattuneen maanjäristyksen keskus osui vain noin kymmenen kilometrin päähän Carrefourista lounaaseen. Järistystä alettiin jopa kutsua Carrefourin nimellä. Pian järistyksen jälkeen erään radioaseman arvion mukaan koko Carrefourin kaupunki tuhoutui järistyksessä.

## Lähteet

## Aiheesta muualla
NHL-kausi 2008–2009

**[[NHL]]-kausi 2008–2009** oli National Hockey Leaguen 91. kausi. Se alkoi 4. lokakuuta 2008 ja runkosarja päättyi 12. huhtikuuta. Pudotuspelit päättyivät 12. kesäkuuta 2009, jolloin Pittsburgh Penguins varmisti Stanley Cupin voiton Detroit Red Wingsistä 4-3.

Montreal Canadiens isännöi 100-vuotisen historiansa kunniaksi NHL:n All Stars -ottelun 25. tammikuuta Bell Centressä.

Kausi avattiin Tukholmassa ja Prahassa.

## Sarjataulukot

**y**= divisioonan voittaja
**x**= varmistanut pudotuspelipaikkansa
**z**= konferenssin voittaja
**** = divisioonan johtaja

### Itäinen konferenssi

#### Atlantin divisioona

#### Koillinen divisioona

#### Kaakkoinen divisioona

### Läntinen konferenssi

#### Keskinen divisioona

#### Luoteinen divisioona

#### Tyynenmeren divisioona

### Runkosarjan pistepörssi

## Pudotuspelit

## Kauden palkinnot
Sydney Harbour Bridge

**Sydney Harbour Bridge** on teräksinen kaarisilta Sydneyssä Australiassa. Sillan rakennustyöt aloitettiin 28. heinäkuuta 1923 ja se avattiin liikenteelle 19. maaliskuuta 1932. Guinnessin ennätysten kirja listaa sillan maailman leveimmäksi pitkän jännevälin sillaksi. Pituudeltaan se on maailman neljänneksi pisin yhden jännevälin teräskaarisilta.

Sydney Harbour Bridgen suunnitteli John Bradfield, jonka mukaan myös sillan yli kulkeva tie, Bradfield Highway on saanut nimensä. Sillan yksityiskohtaisen suunnitelman toteutti Ralph Freeman.

Heinäkuussa 2022 sillan huipulla sijaitsevaan lipputankoon päätettiin Australian lipun rinnalle nostaa pysyvästi aboriginaalien lippu. Aiemmin tangossa oli liehunut osavaltion lippu, mutta kolmannen lipputangon lisäämisen katsottiin olevan liian kallista.

## Lähteet

## Aiheesta muualla

* City of Sydney  
* Sydney.com.au  
* Australian hallituksen kulttuurin ja vapaa-ajan portaali  
* Maailman suurin kaarisilta, Suomen Kuvalehti, 14.05.1932, nro 20, s. 26, Kansalliskirjaston digitaaliset aineistot
Georges-Henri Lévesque

**Georges-Henri Lévesque** C.C., O.Q., (16. helmikuuta 1903 – 15. tammikuuta 2000) oli kanadalainen dominikaani. Hän sai katolisen pappisvihkimyksensä vuonna 1928.

Lévesque sai useita huomattavia tunnustuksia, kuten vuonna 1983 Pearsonin rauhanmitalin. Hän oli Royal Society of Canadan jäsen vuodesta 1949 ja Order of Canadan *Companion* vuodesta 1979. Hänestä tuli myös Ordre national du Québecin officer vuonna 1985.

Lévesque työskenteli kotimaassaan muun muassa Lavalin yliopistossa, jossa hän oli sosiaalitieteiden tiedekunnan dekaanina vuoteen 1955. Hän oli Ruandan kansallisen yliopiston ensimmäinen rehtori vuosina 1963–1972.

## Lähteet
Espanjan futsalmaajoukkue

**Espanjan futsalmaajoukkue** edustaa Espanjaa futsalin kansainvälisissä otteluissa. Sitä hallinnoi Espanjan kuninkaallinen jalkapalloliitto. Espanjan päävalmentajana toimii Fede Vidal. 

Espanjan maajoukkue on ollut mukana toistaiseksi kaikissa FIFA:n ja UEFA:n järjestämissä futsalin arvokisoissa. Se on voittanut maailmanmestaruuden kahdesti vuosina 2000 ja 2004 sekä Euroopan-mestaruuden kuudesti. Mitalien ulkopuolelle Espanja on jäänyt ainoastaan ensimmäisissä MM-kisoissa 1989.

## Joukkueen kokoonpano
Espanjan maajoukkueen kokoonpano Suomea vastaan MM-karsintaottelussa 24.10.2019. Espanja voitti ottelun 4-1.

## Arvokisat

### Maailmanmestaruuskilpailut

* 1989 – 1. kierros
* 1992 – Pronssia
* 1996 – Hopeaa
* 2000 – **Mestaruus**
* 2004 – **Mestaruus**
* 2008 – Hopeaa
* 2012 – Hopeaa
* 2016 – Puolivälierät

### Euroopan-mestaruuskilpailut

* 1996 – **Mestaruus**
* 1999 – Hopeaa
* 2001 – **Mestaruus**
* 2003 – Pronssia
* 2005 – **Mestaruus**
* 2007 – **Mestaruus**
* 2010 – **Mestaruus**
* 2012 – **Mestaruus**
* 2014 – Pronssia
* 2016 – **Mestaruus**
* 2018 – Hopeaa

## Lähteet
* 
* 

### Viitteet
Lucius Anicius Gallus

**Lucius Anicius Gallus** (100-luku eaa.) oli roomalainen sotilas ja poliitikko. Hän toimi preettorina vuonna 168 eaa., jolloin hän kukisti Illyrian kuningas Gentiuksen illyrialaisten pääkaupungissa Skodrassa. Seuraavana vuonna hänen preettorinkauttaan jatkettiin ja hän sai propreettorinviran. Gallus valloitti samana vuonna Epeiroksen ja vietti triumfin voittojensa kunniaksi. Gallus valittiin vuonna 160 eaa. konsuliksi yhdessä Marcus Cornelius Cetheguksen kanssa.

## Lähteet
*
Veen

**Veen** voi tarkoittaa ainakin seuraavia:

* Veen, kylä Pohjois-Brabantin provinssissa Alankomaissa
* Stephan Veen, alankomaalainen maahockeypelaaja
* Veen, suomalainen pullotetun veden tuotemerkki; pullon on suunnitellut Antti Eklund.
Mont-Louis

**Mont-Louis** () on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Mont-Louisin kantoniin. Kunnassa oli 284 asukasta vuoden 2007 väestönlaskennassa ja väestötiheys oli 728,2 as./km². Mont-Louisin pinta-ala on 0,4 neliökilometriä.

Mont-Louisin naapurikunnat ovat La Llagonne pohjoisessa, Sauto koillisessa sekä La Cabanasse muissa ilmansuunnissa. Mont-Louisista on matkaa La Cabanasseen 1,2 kilometriä, Saint-Pierre-dels-Forcatsiin 1,6 km, La Llagonneen 1,9 km, Planèsiin 2,5 km, Sautoon 2,6 km, Bolquèreen 3,5 km ja Fontpédrouseen 4,9 km.

Vuonna 2008 Mont-Louisin sitadelli ja kaupunginmuurit hyväksyttiin Unescon maailmanperintöluetteloon yhdessä 12 muun Sébastien Le Prestre de Vaubanin suunnitteleman linnoituksen kanssa.

## Väkiluvun kehitys

Lähde: 

## Tunnettuja asukkaita

* Jean Gilles (1904–1961), kenraali

## Lähteet

## Aiheesta muualla

* Kunnan kotisivut   
* Mont-Louis INSEEn sivuilla 
* Mont-Louis Lion1906:n sivuilla
Antti Eklund

**Antti-Mikael Eklund** (s. 2. tammikuuta 1960 Turku) on suomalainen muotoilija, joka toimi Taideteollisen korkeakoulun professorina 1998–2003. Vuosina 2004–2006 hän toimi mainostoimisto SEK & Greyn design-johtajana.

Eklund valmistui arkkitehdiksi Teknillisen korkeakoulun arkkitehtuurin osastolta vuonna 1988. Eklundin tuotantoa on Alessin ja Marimekon valikoimissa. Hänen suunnittelemansa VEEN-vesipullo on voittanut useita muotoilupalkintoja.

## Lähteet

## Aiheesta muualla
* Eklund Design Oy
* Innopropeller LLC 
* Eklund Art Factory
Pyhäjoen lukio

**Pyhäjoen lukio** on Pyhäjoella toimiva lukio. Se on aloittanut toimintansa elokuussa 1987. Pyhäjoen lukion rehtorina toimi pitkään Pekka Viitanen. Sen jälkeen rehtorin tehtäviä hoiti Tauno Rajaniemi. Nykyään lukion rehtorina toimii Tero Niemi. Aluksi lukio toimi rivitalorakennuksessa, mutta syksyllä 1999 lukio muutti uuteen koulurakennukseen. Lukiossa opiskelee noin sata opiskelijaa, jotka ovat kotoisin pääosin Pyhäjoelta.

## Aiheesta muualla
*Pyhäjoen lukio
*Pyhäjoen Kuulumiset
Rappa Ternt Sanga

__NOTOC__
**Rappa Ternt Sanga** on T-Painin esikoisalbumi, joka ilmestyi 6. joulukuuta 2005. Nimi "Rappa Ternt Sanga" tarkoittaa vapaasti käännettynä "Räppäristä tuli laulaja". Levy kertoo T-painin elämästä.

Albumi debytoi Yhdysvalloissa Billboard 200 -listan sijalla 33, ja sitä on myyty maailmanlaajuisesti yli miljoona kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Rolling Stone: 

## Lähteet
Pienen pojan haaveet

**Pienen pojan haaveet** on suomalainen country-kappale, jonka Kari Kuuva teki alun perin Jarno Sarjaselle. Sarjanen esitti kappaleen Syksyn Sävel -ohjelmassa vuonna 1971. 

## Levytykset

* Jarno Sarjanen (*[[Jarno Sarjanen (albumi)|Jarno Sarjanen]]*, 1971)
* Tapio Heinonen (*[[Vaeltaja Tapio Heinonen]]*, 1976)
* Jukka Raitanen (*[[Jukka Raitanen (albumi)|Jukka Raitanen]]*, 1977)
* Ykä ja Sylvesterit (*[[Tunnelmallisesti]]*, 1983)
* Antti Hautaniemi (*[[Töpinää töppösiin]]*, 1985)
* Lasse Hoikka ja Souvarit (*[[Nuoruuden tie]]*, 1985)
* Kari Tapio (Olen suomalainen - Kaikki levytykset 1972-1992)
* Country Cowboy (*[[Sepeteus (albumi)|Sepeteus]]*, 1989)
* Keijo Minerva (*[[Miehen tie (Keijo Minervan albumi)|Miehen tie]]*, 1991)
* Yölintu (*[[Pienen pojan haaveet (albumi)|Pienen pojan haaveet]]*, 2000)
* Micco Vuorio (*[[La Mia Grande Avventura (albumi)|Pienen tytön haaveet]]*, 2000)
* Harri Marstio: *[[10 (Harri Marstion albumi)|10]]* (2006)
* Jukka Moilanen: (Jusu, Pienen pojan haaveet 2012)
* Jussi Syren and the Groundbreakers (*[[Bluegrass Singer (albumi)|My Dreams of Yesterday ]]*, 2015)
* LäpiValaisu (Pienen pojan haaveet, 2015)

## Lähteet
* Jarno Sarjanen MySpace-sivustolla
* Pomus.net - Jarno Sarjanen
* Kappale Suomen Äänitearkiston tietokannassa
Hullut mielenterveyden puolesta

**Hullut mielenterveyden puolesta** on toukokuussa 2002 ilmestynyt hyväntekeväisyysalbumi, jolla tuettiin Pelastakaa Lapset ry:n Tiukula-hanketta. Julkaisija oli Helsinki Records (EMI).

Tommy Tabermannin esittämä kappale "Kiitti vitusti" oli tarkoitus julkaista kyseisellä kokoelmalla, mutta sitä ei julkaistu kappaleen asiattoman kielenkäytön vuoksi. Kyseinen kappale julkaistiin vuonna 2004 omana singlenä ja Tabermannin albumilla *[[Mulle kaikki heti nyt]]*. 
  
## Kappaleet
# 
# Arvi Lind – 
# Ainoa oikea poikabändi (Tuomas Enbuske, Wallu Valpio, Peltsi, Juuso) – 
# Jörn Donner & Maria Guzenina – 
# Simo Frangén – 
# Jaana Pelkonen – 
# Joonas Hytönen – 
# Henkka Hyppönen & Mette Mannonen – 
# Ruben Stiller – 
# Pertti Salovaara – 
# Hullujen yhteislaulu – 
# Anna-Leena Härkönen – 
# 
# Jari Sarasvuo – 

## Lähteet
Finn Christian Jagge

**Finn Christian Jagge** (4. huhtikuuta 1966 Stabekk, Bærum – 8. heinäkuuta 2020 Oslo) oli norjalainen alppihiihtäjä ja pujottelun olympiavoittaja.

## Elämä ja urheilu-ura

Jagge sijoittui MM-kilpailuissa Bormiossa 1985 pujottelussa viidenneksitoista ja Crans Montanassa 1987 alppiyhdistetyssä seitsemänneksi. Calgaryn olympialaisissa 1988 hän oli yhdistetyssä yhdeksäs. Vailin MM-kilpailujen 1989 pujottelussa hän sijoittui 13:nneksi ja Saalbachissa 1991 kahdeksanneksi.

Jagge voitti pujottelun olympiakultaa Albertvillessä 1992 ennen Alberto Tombaa. Moriokan MM-kisojen 1993 pujottelussa hän oli seitsemäs ja Lillehammerin olympialaisissa 1994 samassa lajissa kuudes. Sierra Nevadan MM-kilpailuissa 1996 Jagge oli yhdistetyssä kahdeksas, seuraavana vuonna Sestrieressä puolestaan yhdistetyssä kahdeksas ja pujottelussa kolmastoista. Naganon olympialaisissa 1998 hän sijoittui pujottelussa seitsemänneksi ja uransa viimeisissä arvokisoissa, Vailin MM-kilpailuissa 1999 pujottelussa 18:nneksi.

Jagge voitti urallaan seitsemän maailmancup-osakilpailua, oli kolme kertaa toinen ja seitsemän kertaa kolmas. Pujottelun maailmancupin kokonaiskilpailussa hän sijoittui kolmanneksi kausilla 1991–1992, 1996–1997 ja 1998–1999.

Jagge kuoli lyhyen sairastamisen jälkeen oslolaisessa sairaalassa 54-vuotiaana 8. heinäkuuta 2020.

## Maailmancup-voitot

## Lähteet
* 
* 

### Viitteet

## Aiheesta muualla
*
Levadiakos FC

**Levadiakos FC** on kreikkalainen jalkapalloseura Livadeiásta. Se on perustettu vuonna 1961.

Levadiakos nousi Kreikan Superliigan edeltäjään Alfa Ethnikiin vuonna 2005 ja putosi takaisin Beta Ethnikiin kaudeksi 2006–2007, josta se nousi heti takaisin pääsarjaan vuonna 2007. Kolmen pääsarjakauden jälkeen joukkue pelasi jälleen yhden kauden kakkostasolla. Kausina 2011–2019 se pelasi kahdeksan peräkkäistä superliigakautta ja sijoittui parhaimmillaan seitsemänneksi kaudella 2011–2012 sekä yhdeksänneksi kaudella 2013–2014. Kausina 2019–2022 Levadiakos pelasi toisella sarjatasolla, piipahti sitten Superliigassa kaudella 2022–2023 ja nousi jälleen takaisin Superliigaan kaudeksi 2024–2025.

## Lähteet
Västäräkit (suku)

**Västäräkit** (*Motacilla*) on västäräkkien heimoon kuuluva varpuslintusuku. Västäräkkien sukuun kuuluu BirdLifen mukaan 12 lajia.

## Lajit
*Aasiankeltavästäräkki (*Motacilla tschutschensis*)
*Afrikanvästäräkki (*Motacilla aguimp*)
*Japaninvästäräkki (*Motacilla grandis*)
*Keltavästäräkki (*Motacilla flava*)
*Koskivästäräkki (*Motacilla clara*)
*Madagaskarinvästäräkki (*Motacilla flaviventris*)
*Mekonginvästäräkki (*Motacilla samveasnae*
*Mustavästäräkki *Motacilla maderaspatensis*)
*Sitruunavästäräkki (*Motacilla citreola*)
*Suvantovästäräkki (*Motacilla capensis*)
*Virtavästäräkki (*Motacilla cinerea*)
*Västäräkki (*Motacilla alba*)
## Lähteet

## Aiheesta muualla
*ITIS: Motacilla
Panionios FC

**Panionios FC** () on kreikkalainen jalkapallojoukkue Nea Smyrnistä. Panionios pelaa kaudella 2021-2022 kolmanneksi korkeimmalla sarjatasolla Gamma Ethnikissa. Panionios on perustettu 1890. 

Saksalaisen Ewald Lienenin tultua seuran peräsimeen kesällä 2006 Panionios on noussut kärjen tuntumaan Kreikan liigassa. Seurajohdon ja saksalaisvalmentajan sukset menivät kuitenkin 2008 ristiin ja lopulta Lienen erosi marraskuussa 2008 tehtävistään.  Hänen seuraajakseen nimetty Takis Lemonis jätti tehtävänsä jo pian joulukuun alussa. 

## Saavutukset
* Kreikan cup (2): 1979, 1988
* Balkan cup: 1971

## Entisiä päävalmentajia

*  Bo Johansson (1988–1989)
*  Emerich Jenei (1995–1996)
*  Martti Kuusela (2000–2002)
*  Ewald Lienen (2006–2008)
*  Takis Lemonis (2008, 2010–2011)
*  Emilio Ferrera (2009–2010)
*  Georgios Paraschos (2010)
*  Mikael Stahre (2010)
*  Apostolos Mantzios (2010)
*  José Anigo (2018)

## Lähteet
Manoel Tobias

**Manoel Tobias da Cruz Júnior**  (s. 19. huhtikuuta 1971, Salgueiro) on brasilialainen futsalpelaaja.

Manoel Tobias on yksi menestyneimmistä futsalpelaajista maailmassa. Hän on voittanut Brasilian maajoukkueessa maailmanmestaruuden kahdesti vuosina 1992 ja 1996. Mestaruuksien lisäksi hänellä on myös yksi MM-hopea vuodelta 2000 ja MM-pronssi vuodelta 2004. Manoel Tobias voitti MM-kisojen maalikuninkuuden 1996 sekä 2000 ja hänet valittiin näiden turnausten parhaaksi pelaajaksi.

Manoel Tobiasilla on hallussaan lukuisia MM-kisojen ennätyksiä. Hänellä on muun muassa tilillään 43 maalia 32 ottelussa, jotka ovat molemmat kisaennätyksiä. 

Seurajoukkueessaan Manoel Tobias on voittanut lukuisia Brasilian mestaruuksia. Hän on myös kokeillut jalkapallouraa Grêmiossa, mutta palasi takaisin futsaliin kolmen kuukauden jälkeen.

## Lähteet
* 
* 

### Viitteet
Rafael Kajander

**Rafael Johannes Kajander** (7. kesäkuuta 1893 Tuusula – 19. lokakuuta 1946) oli suomalainen jääkärimajuri. Hänen vanhempansa olivat kirkkoherra Vilhelm Kajander ja Elin Wellenius.

## Opinnot
Kajander kirjoitti ylioppilaaksi Helsingin ruotsalaisesta normaalilyseosta vuonna 1911 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1911–1914.

## Jääkärikausi

Kajander liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 28. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan ja otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
Kajander saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Jääkärirykmentin 4. jääkäripataljoonan 3. komppaniaan. Hän otti osaa sisällissodan taisteluihin Kalevankankaalla, missä hän haavoittui 28. maaliskuuta 1918 ja siirrettiin haavoista toivuttuaan 1. huhtikuuta 1918 alkaen 2. ja 5. jääkärirykmentin täydennyspataljoonan komentajaksi. 

## Sisällissodan jälkeinen aika
Sisällissodan jälkeen Kajander siirrettiin 12. elokuuta 1918 alkaen 7. komppanian päälliköksi Porin jalkaväkirykmentti n:o 2:een, josta muodostettiin myöhemmin Savon jääkärirykmentti. Rykmentissä hänet määrättiin 1. maaliskuuta 1919 alkaen 3. pataljoonan komentajaksi. Kajander erosi armeijasta 10. joulukuuta 1919 ja liittyi Suojeluskuntajärjestöön, missä hänet sijoitettiin paikallispäälliköksi Porin suojeluskuntaan. Paikallispäällikkönä hän toimi 15. syyskuuta 1920 saakka, jolloin erosi suojeluskunnasta ja astui uudelleen armeijan palvelukseen 15. syyskuuta 1920 ja hänet sijoitettiin Suomen valkoiseen kaartiin, missä hänet määrättiin päälliköksi 7. komppaniaan. Seuraavaksi hänet siirrettiin 16. huhtikuuta 1921 alkaen Lapuan pataljoonan komentajaksi ja 6. joulukuuta 1923 alkaen Vaasan pataljoonan komentajaksi sekä 29. kesäkuuta 1928 alkaen niin ikään komentajaksi Vöyrin pataljoonaan. Armeijasta hän erosi toistamiseen 15. helmikuuta 1931 ja siirtyi liikemieheksi ja virkailijaksi Mannerheimin-lastensuojeluliiton toimistoon.

## Talvi- ja jatkosota
Kajander osallistui talvisotaan täydennyspataljoonan komentajana Ryhmä Talvelaan kuuluvassa Osasto-A:ssa. Jatkosodan puhjettua hänet komennettiin Jalkaväenkoulutuskeskus 1:een pataljoonan komentajaksi ja huoltoupseeriksi, missä tehtävässä hän oli vuoteen 1942 saakka. Hänet haudattiin Helsinkiin.  

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Epistrofos

**Epistrofos** (, ) oli kreikkalaisessa mytologiassa kolmen eri Troijan sotaan osallistuneen miehen nimi, jotka kaikki mainitaan Homeroksen *[[Ilias|Iliaassa]]*.

## Ifitoksen poika

Tunnetuin Epistrofoksista oli Ifitoksen poika ja Skhedioksen veli. Veljensä tavoin myös hän oli Helenan kosijoiden joukossa. Epistrofos ja Skhedios johtivat yhdessä fokislaiset kymmenellä aluksella Troijan sotaan osana kreikkalaisten joukkoja. Päinvastoin kuin veljensä, Epistrofos palasi sodasta elossa kotiin.

## Muita samannimisiä hahmoja

* Epistrofos, kuningas Euenoksen poika, jonka Akhilleus surmasi yhdessä tämän veljen Myneen kanssa ryöstäessään Briseistä.
* Epistrofos, Alyben sotapäällikkö, joka johti halizonialaisia sodassa Troijan puolella.

## Lähteet
Alex Lee

**Alex Lee** (s. 16. maaliskuuta 1970 Bristol, Englanti) on englantilainen muusikko. Hän soitti Suedessa pianoa ja kitaraa sekä toimi taustalaulajana. Sueden hajottua Lee ei liittynyt Brett Andersonin ja Bernand Butlerin kokoamaan uuteen The Tears -yhtyeeseen. Hän on soittanut myös yhtyeissä The Blue Aeroplanes, Strangelove, Placebo ja Goldfrapp.
Kulttuurin perustekijöitä

**Kulttuurin perustekijöitä** on filosofi Erik Ahlmanin kulttuurifilosofinen teos, jonka julkaisi Gummerus vuonna 1939. Kustantaja otti teoksesta uusintapainoksen vuonna 1976 ja Jyväskylän yliopiston filosofian laitos julkaisi siitä pehmeäkantisen näköispainoksen vuonna 1992. 

## Arvojen jaottelua

Ahlman esittää teoksessa seuraavan arvojen jaottelun.

* **hedonistiset arvot**
**(onni, mielihyvä, ilo, nautinto, aistillisuus)
* **vitaaliset arvot**
**(elämä, terveys, tahto, kuntoisuus)
* **esteettiset arvot** 
**(kauneus, ylevyys, suloisuus, taide)
* **tiedolliset arvot** 
**(totuus, tieto, oppi, koulutus, viisaus, tiede)
* **uskonnolliset arvot** 
**(usko, toivo, pyhyys, laupeus)
* **sosiaaliset arvot** 
**(altruismi, ystävyys, rakkaus, uskollisuus, vapaus, veljeys, kunnia, isänmaallisuus, turvallisuus)
* **mahtiarvot** 
**(voima, valta, sota, rikkaus, raha, voitto)
* **oikeusarvot** 
**(oikeudenmukaisuus, ihmisoikeudet, tasa-arvo, laillisuus)
* **eettiset arvot** 
**(hyvyys, moraalinen oikeus)

Näihin voidaan Ilkka Niiniluodon mukaan vielä lisätä seuraavat:

* **ekologiset arvot** 
**(luonnon kauneus ja terveys, eläinten oikeudet)
* **egologiset arvot** 
**(omanarvontunto, itsekkyys, oma etu)

## Lähteet

## Kirjallisuutta
* 
* 
*
Viidakkoseikkailu

***Viidakkoseikkailu*** () on vuonna 1982 tuotettu yhdysvaltalainen televisiosarja, jonka pääosassa on Bruce Boxleitner. Sarja perustuu löyhästi Frank Buckin samannimiseen kirjaan, ja sen tapahtumapaikkoina ovat Singapore ja Malesia. Kuten elokuva *[[Kadonneen aarteen metsästäjät]]* ja toinen sitä seurannut televisiosarja *[[Kultainen apina]]*, *Viidakkoseikkailu* sijoittuu 1930- tai 1940-luvulle.

## Rooleissa

## Jaksot
* Seven Keys to Singapore (pilotti, 2 jaksoa)
* There Is One Born Every Minute
* The Reel World of Frank Buck
* The Pied Piper
* The Warlord
* Thirty Hours
* Wilmer Bass and the Serengeti Kid
* Escape From Kampoon
* The Best of Enemies
* To Kill a Princess
* Bones of Contention
* A Switch in Time
* The Shadow Women of Chung Tai
* The Hostage
* Dead Run
* Storm Warning
William Rankine

**William John Macquorn Rankine** (5. heinäkuuta 1820 Edinburgh, Skotlanti – 24. joulukuuta 1872 Glasgow, Skotlanti) oli skotlantilainen insinööri ja fyysikko. Hänen mukaansa on nimetty nykyisin jo pois käytöstä jäänyt termodynaaminen lämpötila-asteikko, Rankine-asteikko. ORC-prosessi (*Organic Rankine Cycle*) on nimetty myös henkilön mukaan.

## Aiheesta muualla
*Organic Rankine Cycle
Emmanuel Culio

**Juan Emmanuel Culio** (s. 30. elokuuta 1983 Mercedes, Buenos Aires, Argentiina) on argentiinalainen jalkapalloilija, joka edustaa turkkilaista Galatasarayta. Hän on pelipaikaltaan keskikenttäpelaaja. 

Hän siirtyi CFR Clujiin Chilen pääsarjassa pelaavan Club de Deportes La Serenan riveistä. 16. syyskuuta 2008 Culio teki ensimmäiset kaksi maalia Mestarien liigassa Roomaa vastaan pelatussa lohkovaiheen ottelussa. CFR Cluj voitti ottelun lopulta Culion maaleilla 2-1.

6. tammikuuta 2011 Culio teki sopimuksen turkkilaisseura Galatasarayn kanssa. Seuraavina kausina hän pelasi vuokrasopimuksella kahdessa eri turkkilaisessa seurassa. Ensin 2011-2012 Ordusporissa ja sen jälkeen 2012-2013 Mersin Idman Yurdussa.

Elokuussa 2014 Culio siirtyi Las Palmasiin. 

## Aiheesta muualla
*Emmanuel Culion tilastot

## Lähteet
Guillaume Depardieu

**Guillaume Jean Maxime Antoine Depardieu** (7. huhtikuuta 1971 Pariisi, Ranska – 13. lokakuuta 2008 Garches, Ranska) oli ranskalainen näyttelijä.

Hänet palkittiin 1996 César-palkinnolla lahjakkaimpana nuorena näyttelijänä.

Lahjakkaaksi näyttelijäksi mainitun Depardieun elämää varjostivat monenlaiset ongelmat, kuten alkoholi ja huumeet. Vuonna 1995 sattuneen moottoripyöräonnettomuuden jälkeen tehdyssä leikkauksessa hän sai stafylokokkitartunnan, jonka vuoksi jalka jouduttiin amputoimaan 2003.

Depardieu kuoli sairaalassa Pariisin lähellä kuvauspaikalla Romaniassa saamaansa keuhkokuumeeseen. Depardieun vanhemmat olivat näyttelijät Gérard Depardieu ja Élisabeth Depardieu. Hänellä oli vuonna 2001 syntynyt tytär avioliitosta näyttelijä Élise Ventren kanssa.

## Filmografia
* *Pas si méchant que ça* (1974)
* *[[Kaikki elämän aamut (elokuva)|Kaikki elämän aamut]]* (*Tous les matins du monde*, 1991)
* *Cible émouvante* (1993)
* *Les apprentis*  (1995)
* *Marthe*  (1997)
* *Alliance cherche doigt* (1997)
* *[[Huijareita ja pyhimyksiä]]* (*Comme elle respire*, 1998)
* *Le Comte de Monte-Cristo* (1998)
* *POLA X* (1999)
* *Elle et lui au 14e étage* (2000)
* *Les marchands de sable*  (2000)
* *Aime ton père* (2000)
* *Amour, prozac* et autres curiosités (2001)
* *Les Misérables* (2001)
* *Peau d'ange*  (2002)
* *Le pharmacien* de garde  (2002)
* *Après vous...* (2003)
* *Celibataires* (2006)
* *Ne touchez pas la hache* (2007)
* *De la guerre* (2008)
* *Versailles* (2008)

## Lähteet

## Aiheesta muualla
* Guillaume Depardieun muistokirjoitus Helsingin Sanomissa
*
Teemahaastattelu

**Teemahaastattelu** on keskustelunomainen haastattelumenetelmä, jota käytetään yhtenä aineistonhankinnan tapana laadullisessa tutkimuksessa. Teemahaastattelua luonnehditaan myös puolistrukturoiduksi haastatteluksi, koska siinä on enemmän ennalta määriteltyä rakennetta kuin avoimessa haastattelussa, mutta väljempi rakenne kuin strukturoidussa eli lomakehaastattelussa. Englanniksi teemahaastattelusta käytetään termejä *focused interview* tai *semi-structured interview*. 

Rubinin ja Rubinin (2005) mukaan "laadulliset haastattelumenetelmät" (approaches to depth qualitative interviewing) eroavat toisistaan siinä, kuinka laajoja haastateltavalle esityt kysymykset ovat. Samassakin haastattelussa voi kuitenkin esiintyä laajuudeltaan erilaisia kysymyksiä, esimerkiksi alussa avoimia ja myöhemmin puolistrukturoituja.
## Katso myös
* Haastattelu
* Kyselytutkimus
* Laadullinen tutkimus

## Lähteet
* 
* 
* 

### Viitteet

## Kirjallisuutta
* 
* 
## Aiheesta muualla
*
Indigokarmiini

**Indigokarmiini** (C16H10N2Na2O8S2) on väriaine. Indigokarmiinia käytetään kankaiden värjäyksessä , elintarvikevärinä E-koodilla E132  ja pH-indikaattorina. Indigokarmiini muuttaa väriään sinisestä keltaiseksi pH:n ollessa välillä 11,4–13,0 . Indigokarmiinia voidaan käyttää myös redox-indikaattorina.

Jotkut voivat olla yliherkkiä indigokarmiinille, mikä ilmenee mm. huononolontunteena, oksenteluna sekä ihottumana.

## Lähteet

## Aiheesta muualla

* PubChem: Indigo carmine 
* Kyoto Encyclopedia of Genes and Genomes (KEGG): Indigocarmine 
*ChemBlink: Acid Blue 74 
* The Comparative Toxicogenomics Database (CTD): Indigo Carmine
Rye (kaupunki New Yorkin osavaltiossa)

**Rye** on kaupunki Westchesterin piirikunnassa New Yorkin osavaltiossa Yhdysvalloissa. Ryen kaupunki ja läheinen Ryen kunta, joka on kuntastatuksestaan huolimatta suurempi kuin Ryen kaupunki, ovat eri entiteettejä. Kaupunki, alun perin Ryen kylä, kuului Ryen kuntaan vuoteen 1942 saakka, jolloin se korotettiin kaupungiksi viimeisimpänä New Yorkin osavaltiossa. Kaupungissa asui vuoden 2010 väestönlaskennassa 15&nbsp;720 ihmistä.

Kaupunkiin on haudattu sen entinen asukas John Jay, Yhdysvaltojen liittovaltion perustaja ja ensimmäinen korkeimman oikeuden puheenjohtaja. Benjamin Franklinin 1763 asettamat kilometripylväät ovat edelleen paikallaan *Boston Post Roadin* varrella mailien 24, 25 ja 26 kohdalla.

Vuonna 2014 Movoto-kiinteistöyhtiö valitsi Ryen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.

## Lähteet

## Aiheesta muualla
Rye (kunta New Yorkin osavaltiossa)

**Rye** on kunta Westchesterin piirikunnassa New Yorkin osavaltiossa Yhdysvalloissa. Kunnan asukasluku on 43&nbsp;880 (2000). Ryen kuntaa ei tule sekoittaa läheiseen Ryen kaupunkiin. Ryen kunta koostuu kahdesta taajamasta: Port Chesteristä and Rye Brookista. Siihen kuuluu myös osa Rye Neckin taajamasta, jonka Rye jakaa Mamaroneckin kunnan kanssa.
Piitetrafluoridi

**Piitetrafluoridi** eli **tetrafluorisilaani** on myrkyllinen kemiallinen yhdiste, jonka kaava on SiF4. 

Pitetrafluoridia muodostuu vetyfluoridin reagoidessa piidioksidin kanssa. Tähän perustuu vetyfluoridin kyky syövyttää lasia. Sitä syntyy sivutuotteena fosfaattilannoitteiden valmistuksessa, koska apatiittimalmi sisältää piitä ja malmi liuotetaan vetyfluoridin ja rikkihapon seokseen. Yhdistettä voi päästä ilmaan myös vulkaanisissa purkauksissa. 

Piitetrafluoridia käytetään jonkin verran mikroelektroniikassa erittäin puhtaan piin valmistukseen, hienojakoisen ja suuren ominaispinta-alan omaavan piidioksidin valmistukseen, valokuitujen tuotannossa ja eräiden piiyhdisteiden, kuten fluoripiihapon valmistuksessa.

## Lähteet

## Aiheesta muualla
*Liikenneministeriön päätös:vaarallisten aineiden kuljettamisesta tiellä annetun liikenneministeriön päätöksen muuttamisesta
MacAulayn klaani

**MacAulayn klaani** on skotlantilainen klaani. Klaanin historiallinen keskus on ollut Ardincaplea ympäröivät maat, joka nykyään kattaa Rhun kylän ja Helensburghin burghin Argyll ja Butessa. Ardincaplen Macaulayt ovat pääosin sijainneet perinteisessä Dunbartonshiren kreivikunnassa, jonka läpi kulkee 'Ylämaan linja' jakaen sen Ylämaahan ja Alamaahan. MacAulayta on pidetty Ylämaan klaanina ja eri historioitsijat ovat yhdistäneet sen alkuperäisiin Lennoxin jaarleihin ja myöhemmin Gregorin klaaniin. Klaanin päällikköä on kutsuttu arvonimellä Ardincaplen lairdi.

On myös muita skotlantilaisia MacAulayn klaaneja, joilla ei ole historiallista yhteyttä tähän klaaniin. Näitä ovat Lewisin MacAulayn klaani ja Ullapoolin ja Loch Broomin MacAulayn klaani sekä mahdollisesti Uistin Macaulayn klaani.

## Historia
### Alkuperä
Klassisen gaelin henkilönnimi Amhlaoíbh, (nykyään englantilaisittain Aulay), oli yleinen kristitty nimi varhaisissa Lennoxin jaarlien perheissä.

## Lähteet
Éole

**Éole** oli ranskalaisen Clément Aderin rakentama höyrykäyttöinen lentokone, joka lensi ensimmäisenä maailmassa ilmaa raskaampana moottorilentokoneena 9. lokakuuta 1890 Chateau d’Armainvilliers’ssä Briessä. 

*Éole*-nimi tulee kreikkalaisesta tuulenjumalasta Aeolosista.  

Lentokone oli lepakkomaisen näköinen ja sen voimalaite oli pieni alkoholilla käyvä höyrymoottori, joka pyöritti vetävää potkuria. Koneessa ei ollut lennonohjausjärjestelmää eli se oli tehty ainoastaan kokeilemaan, onko mahdollista tehdä tarpeeksi keveä moottorilentokone, joka jaksaisi nousta ilmaan.

Lentokorkeus oli 20 cm, ja lennon pituus noin 50 metriä. Myöhemmin, vuonna 1891, Ader esitteli koneen lentoa asevoimille, jolloin lennon pituus oli 100 metriä.

## Tekniset tiedot

 
* miehistö: "ohjaaja"
* pituus 6,50 m
* kärkiväli 14 m
* siipipinta-ala 28 m²
* tyhjäpaino 226 kg 
* lentopaino 330 kg
* voimalaite: alkoholia polttava höyrymoottori * voimalaitteen teho 15 kW (20 hv)
* suurin nopeus 252 km/h (?)
* saavutettu korkeus: 20 cm
* lentomatka 50 m
* siipikuormitus  8 kg/m²

## Lähteet
Lassâad Ouertani

**Lassâad Ouertani** (, s. 2. toukokuuta 1980 Essen – 4. tammikuuta 2013) oli tunisialainen jalkapalloilija, pelipaikaltaan puolustava keskikenttäpelaaja.

Ouertani kuoli auto-onnettomuudessa tammikuussa 2013.

## Ura
Ouertani aloitti uransa JS Kairouanin junioreissa 1990-luvulla, jonka jälkeen hän pelasi yhden kauden kaupungin edustusjoukkueessa ennen siirtymistään Stade Tunisieniin. Uudessa seurassaan hän pelasi viisi kautta ja voitti muun muassa Arabian cup voittajien cupin, sekä Tunisian cupin. Vuonna 2006 Ouertani siirtyi Club Africainiin, jossa hän voitti toisella kaudellaan Tunisian liigamestaruuden. Sittemmin Ouertani edusti Tunisian pääsarjassa ES Zarzista yhden kauden, kunnes siirtyi JS Kairouaniin. Hän vietti seurassa kolme kautta, kunnes menehtyi.

## Saavutukset
* Tunisian-mestaruus: 2008
* Tunisian cup: 2003
* Arabian cup voittajien cup: 2002
* Tunisian liigacup: 2002

## Lähteet
* National Football Teams
* Kawarji  

### Viitteet
Neuendorf-Sachsenbande

**Neuendorf-Sachsenbande** on kunta Saksassa Schleswig-Holsteinin osavaltion Steinburgin piirikunnassa. Asukkaita Neuendorf-Sachsenbandessa oli 31. joulukuuta 2007 489 ja väestötiheys oli 25 as./km². Kunnan pinta-ala on 19,31 km². Neuendorf-Sachsenbanden pormestari on Axel Krohn.

Neuendorf-Sachsenbandessa sijaitsee Saksan alin piste, 3,539 metriä merenpinnan alapuolella. Kunta muodostuu seuraavista osista (): Achterhörn, Averfleth, Goldbogen, Hackeboe, Hinter-Neuendorf, Krützfleth, Sachsenbande, Vorder-Neuendorf.

Nykyinen kunta muodostui 1. tammikuuta 2003, kun kunnat Neuendorf bei Wilster ja Sachsenbande yhdistyivät.

## Lähteet

## Aiheesta muualla

* Viralliset kotisivut
Oussema Sellami

**Oussema Sellami** (s. 22. kesäkuuta 1979 Tunis, Tunisia) on tunisialainen jalkapalloilija, pelipaikaltaan keskikenttäpelaaja. Hän pelaa Stade Tunisienissa.

## Ura
Sellami aloitti uransa Stade Tunisienissa, jossa hän neljän kauden aikana voitti Arabian cup voittajien cupin, Tunisian liigacupin ja Tunisian cupin, sekä Tunisian liigan maalikuninkuuden 11 maalilla. Vuonna 2004 Sellami siirtyi Club Africainiin, jossa hän voitti Tunisian liigamestaruuden kaudella 2007–2008.

## Saavutukset
* Tunisian liigamestaruus: 2008
* Tunisian cup: 2003
* Arabian cup voittajien cup: 2002
* Tunisian liigacup: 2002
* Tunisian liigan maalikuninkuus: 2001 (11 maalia)

## Lähteet
* National Football Teams
Siegfried Knappe

**Siegfried Knappe** (15. tammikuuta 1917 – 1. joulukuuta 2008) oli Saksan armeijan upseeri, joka oli toisen maailmansodan loppuvaiheessa sijoitettuna Berliiniin, missä hän osallistui päivittäisiin tilannekatsauksiin Führerbunkerissa.

Sodan aikana Knappe osallistui Ranskan valtaamiseen, jossa hän kunnostautui taistelussa, vaikka olikin pataljoonansa adjutantti. Knappe myös haavoittui luodista käteensä. Knappe oli mukana myös sotatoimissa Italiassa ja itärintamalla sekä Berliinin puolustustaistelussa.

Knappe joutui sodan viime päivinä neuvostojoukkojen vangiksi, josta vapautui 1949. Vuonna 1955 hän muutti Yhdysvaltoihin, missä hän julkaisi muistelmateoksen nimeltä *Soldat: Reflections of a German Soldier, 1936–1949*.

## Teoksia
* 

## Aiheesta muualla
* Knappen haastattelu
Rye

**Rye** (engl. *[[ruis]]*) voi tarkoittaa seuraavia:

;paikkoja:
*Rye, paikkakunta East Sussexissa, Englannissa
*Rye, kunta Ranskassa
*Rye, kunta New Hampshiressa, Yhdysvalloissa
*Rye, kaupunki New Yorkin osavaltiossa, Yhdysvalloissa
*Rye, kunta New Yorkin osavaltiossa, Yhdysvalloissa
*Rye, paikkakunta Victorian osavaltiossa, Australiassa
*Rye, joki Irlannissa
*Rye, joki Englannissa
* Gammel Rye, taajama Skanderborgin kunnassa Tanskassa

;henkilöitä:
* Michael Rye (s. 1918), yhdysvaltalainen ääninäyttelijä
* Olaf Rye (1791–1849), norjalainen Tanskan armeijan kenraalimajuri.
Kunnian miehiä

**Kunnian miehiä** (*A Few Good Men*) on vuonna 1992 ensi-iltansa saanut yhdysvaltalainen draamaelokuva, jonka  on ohjannut Rob Reiner. Elokuvan pääosissa esiintyvät Tom Cruise, Demi Moore, Jack Nicholson, Kevin Bacon ja Kiefer Sutherland. Cruise esittää nuorta armeijan lakimiestä, joka saa tehtäväkseen puolustaa kahta merisotilasta murhasta.

Elokuva perustuu Aaron Sorkinin samannimiseen näytelmään vuodelta 1989.

Elokuva muistetaan erityisesti Tom Cruisen ja Jack Nicholsonin roolihahmojen, nuoren lakimies Daniel Kaffeen ja eversti Nathan Jessepin eräässä kohtauksessa käymästä vuoropuhelusta, jossa Kaffee vaatii Jesseppiä kertomaan totuuden tapauksesta, johon Jessep vastaa ettei tämä kestäisi totuutta vuorosanoin: "You can't handle the truth!".

## Juoni

Guantanamo Bayn laivastotukikohdassa Kuubassa tapahtuu simputus, jonka uhri on sotamies William T. Santiago. Kaksi merisotilasta saa tästä murhasyytteen. Lakimies Daniel Kaffee alkaa tutkia asiaa ja ryhtyy syytettyjen puolustusasianajajaksi. Puolustus uskoo, että tukikohdassa salaillaan asioita, joita ei haluta tuoda julki vaan haluttaisiin haudata koko asia kaikessa hiljaisuudessa. Epäillyt salailusta alkavat saada lisävahvistusta, kun everstiluutnantti Markinson katoaa. Loppuoikeudenkäynnissä eversti Jessep kuitenkin tunnustaa Kaffeen painostaessa häntä, että hän antoi simputuskäskyn kahdelle merisotilaalle. Molemmat merisotilaat vapautetaan lopuksi syytteistä, mutta heidät kuitenkin erotetaan nuhteena merijalkaväestä.

## Pääosissa

## Arvioita
*[[Video-opas|Video-oppaassa]]* vuodelta 1994 Bello Romano piti elokuvaa ammattitaitoisena oikeussalidraamana ja antoi sille kolme tähteä viidestä, mikä vastaa sanallista arviota ”hyvä”.

## Lähteet
Keltapensashanhikki

**Keltapensashanhikki** eli **pensashanhikki** (*Dasiphora fruticosa*) on ruusukasvien heimoon ja pensashanhikkien sukuun kuuluva kasvilaji. Suomessa sitä kasvaa puistoissa ja tienlaitamilla istutettuna.

## Ulkonäkö ja koko

Pensashanhikki on tyypillisesti runsaan metrin korkuinen ja yhtä leveä, tiheäkasvuinen ja kesävihanta pensas, jonka koko ja kasvutapa vaihtelevat lajikkeittain. Nuorena karvaiset oksat ovat punaruskean tai harmahtavan kuoren peittämiä. Pensashanhikilla on pienet 3–5-lehdykkäiset, harmaanvihreät ja soikionmuotoiset lehdet, joissa on hienoa karvoitusta. Syysväri on mitätön ja paikoin lehdet voivat pysyä kasvissa yli talven. Kasvutapa vaihtelee lamoavasta pystykasvuiseen.

Pensashanhikki kukkii kesäkuusta syyskuuhun keltaisin, tuoksuttomin ja viisiteräisin kukin, joiden leveys on noin kolme senttimetriä. Lajista on kuitenkin jalostettu erilaisia lajikkeita, joissa on eriväriset kukat. Vaaleanpuna- ja oranssikukkaiset pensashanhikit ovat usein kelta- ja valkokukkaisia pienempiä. Kukasta kypsyvä hedelmä on karvainen pähkylä.

Pensashanhikin kromosomiluku on 2n = 14, 28 tai 42.

## Levinneisyys
Pohjoismaissa keltapensashanhikkia tavataan alkuperäisenä luonnonkasvina vain Ruotsissa Gotlannissa ja Öölannissa. Päälevinneisyysalue on kuitenkin Keski-Aasiassa. Keltapensashanhikkia esiintyy myös Britteinsaarilla, Etelä-Euroopassa, Yhdysvalloissa ja Kanadassa. Suomessa kasvi on viljelyn myötä levinnyt tulokaslaji, jota tavataan toisinaan luonnonvaraisenakin.

## Käyttö
Pensashanhikkia käytetään Suomessa koristekasvina etenkin puistoissa ja tienpientareilla. Kasvi on helppohoitoinen ja vaatimaton, mutta ei siedä savimaata, märkää kasvualustaa tai aurauslumia. Pensashanhikki ei vaadi leikkausta, mutta vanhoja ja ränsistyneitä oksia voidaan tarvittaessa poistaa. Parhaiten pensashanhikki kukkii syvämultaisessa ja hiekkapitoisessa maassa. Pensashanhikki viihtyy aurinkoisilla kasvupaikoilla ja aloittaa kasvunsa verrattain myöhään keväällä, minkä vuoksi sen alle istutetaan usein aikaisin kukkivia perennoja tai sipulikukkia. Pensashanhikki on muuten nopeakasvuinen, mutta uusiutuu melko hitaasti alasleikkauksen jälkeen. Myöhäisen kukinnan ja epävarman talvehtimisen vuoksi se soveltuu kasvatettavaksi lähinnä vain Etelä-Suomeen, mutta siitä on myös Pohjois-Suomeen soveltuvia lajikkeita.

Intiaanit etenkin Kanadassa ovat toisinaan keittäneet pensashanhikin lehdistä teetä.

## Lähteet

## Aiheesta muualla
* Pinkka – Lajintuntemuksen oppimisympäristö: Keltapensashanhikki (''Dasiphora fruticosa'')
* Puutarha.net: Pensashanhikki (''Dasiphora fruticosa'')
Nuorteva

**Nuorteva** on suomalainen sukunimi. Se voi viitata seuraaviin henkilöihin:

* Jussi Nuorteva (s. 1954), valtionarkistonhoitaja, Pekka Nuortevan poika
* Kerttu Nuorteva (1912–1963), desantti, Santeri Nuortevan tytär
* Matti Nuorteva (1928–2023), maatalous- ja metsäeläintieteen professori, Väinö Nuortevan poika
* Pekka Nuorteva (1926–2022), biologi, Väinö Nuortevan poika
* Santeri Nuorteva (vuoteen 1906 *Nyberg*, 1881–1929), sanomalehtimies, kansanedustaja
* Väinö Nuorteva (vuoteen 1919 *Nyberg*, 1889–1967), pakinoitsija, professorin arvonimi, käytti nimimerkkiä *Olli*
Mount Washington (New Hampshire)

**Mount Washington** tai **Agiocochook** on Koillis-Yhdysvaltojen ja New Hampshiren osavaltion korkein vuori. Se on 1 917 metriä korkea.

Vuori on tunnettu nopeasti vaihtelevista sääolosuhteista, ja 12. huhtikuuta 1934 sen huipulla on mitattu maapinnan kovin tuuli 372 km/h.

Vuoren huipulle johtaa tie ja 1869 valmistunut hammasratasjuna nimeltään *[[Mount Washington Cog Railway]]*. 

## Lähteet

## Aiheesta muualla

* Yli 300 kilometrin tuntinopeudella puhaltavaa tuulta uhmaava observatoriorakennus pystytetty Washington-vuorelle, Uuden Englannin korkeimmalle huipulle, Helsingin Sanomat, 24.12.1937, nro 347, s. 19, Kansalliskirjaston digitaaliset aineistot
Jannik Hansen

**Jannik Hansen** (s. 15. maaliskuuta 1986 Herlev, Tanska) on tanskalainen uransa lopettanut jääkiekkoilija, pelipaikaltaan oikea laitahyökkääjä, joka laukoo oikealta puolelta. NHL:n työsulun 2012–2013 ajan hän edusti SM-liigajoukkue Tapparaa. Jannik on NHL:n historian toinen tanskalaispelaaja. Hän debytoi Canucksin paidassa NHL:n pudotuspeleissä kaudella . Ensimmäinen tanskalainen NHL:ssä oli New York Islandersin hyökkääjä Frans Nielsen, joka pelasi ensimmäisen NHL-ottelunsa samana kautena kuin Hansen, mutta runkosarjassa. Vancouver Canucks varasi Hansenin NHL:ään yhdeksännellä kierroksella vuonna 2004. Hansen puki Tanskan maajoukkueenpaidan jo keväällä 2002, hän pelasi 15-vuotiaana poikien MM-kisoissa. A-maajoukkueessa hän on pelannut kolmet maailmanmestaruuskilpailut.

Jannik Hansen on tanskalaisen Rødovre IK:n kasvatti. Jannik aloitti kauden 2002–2003 jo 16-vuotiaana miesten peleissä, kasvattajaseuransa riveissä, mutta loppukausi kului Ruotsissa, Malmö Redhawksin junioreissa. Hän palasi seuraavaksi kahdeksi kaudeksi Rødovreen. Kausi 2005–2006 kului Hansenilla Portland Winter Hawksissa, WHL:ssä.

NHL-kauden 2016–2017 siirtotakarajalla 1. maaliskuuta 2017 Vancouver Canucks kauppasi Hansenin San Jose Sharksiin. Kaupassa toiseen suuntaan siirtyi Nikolai Goldobin ja neljännen kierroksen varausvuoro.

## Tilastot

## Lähteet
*  Viitattu 31.7.2010
*  Viitattu 31.7.2010
*  Viitattu 31.7.2010
Nammo Lapua

**Nammo Lapua Oy** kuuluu osana suureen pohjoismaiseen Nammo-konserniin. Elokuussa 1998 Patria Industries Oyj, Celsius AB Ruotsista ja Raufoss ASA Norjasta allekirjoittivat sopimuksen ampumatarvikeliiketoimintojen yhdistämisestä yhteiseksi pohjoismaiseksi yritykseksi, Nammo-konserniksi. Suomessa Nammo-konserniin kuuluu Nammo Lapua Oy.

Nammo Lapua Oy Suomen tehtaat ovat seuraavat:

* Lapuan tehdas (eli Lapuan patruunatehdas), Lapua
* Vihtavuoren tehdas, Laukaa
* Nammo Lapua Oy, Sastamalan tehdas, Sastamala

Patria myi Sastamalan tehtaan ja vanhat työntekijät siirtyivät Nammon palvelukseen marraskuussa 2014. Tehdas on entinen Patria Land Systemsin yksikkö ns. Vammaksen alueella.

## Lähteet

## Aiheesta muualla
* Yhtiön kotisivut 
* http://www.nammo.com/News/Security-Agreement-signed-between-Nammo-Lapua-and-FDF/
Baby Boy

**Baby Boy** voi tarkoittaa ainakin seuraavia:

* Pentti ”Baby Boy” Varhama, suomalainen bluesmuusikko
* *[[Baby Boy (elokuva)|Baby Boy]]*, John Singletonin ohjaama elokuva vuodelta 2001
* ”Baby Boy”, Me & Myn singlekappale vuoden 1995 albumilta *Me & My*
* ”Baby Boy”, Beyoncén singlekappale vuoden 2003 albumilta *Dangerously in Love*.
Huhtisen koulu

**Huhtisen koulu** on Porvoossa Huhtisissa sijaitseva alakoulu. Koulurakennuksen ensimmäinen osa valmistui vuonna 1995. Huhtisen koulun rehtorina toimii Anna Talvitie. Koulun pihalle rakennetiin uusia kiipelytelineitä, urhelukenttiä, keinut ja oleskelualue vuonna 2022.

## Lähteet

## Aiheesta muualla
* Koulun kotisivut
Peripatos

**Peripatos** (, ”ympärikävely”) voi viitata seuraaviin:

* Peripatos, Ateenan Akropoliin kiertänyt tie
* peripateettinen koulukunta, Aristoteleen perustama filosofinen koulukunta